Deadline for Fejøbladet nr. 3
2025-04-21 21:00 - 23:30 (Europe/Copenhagen)
Bladet udkommer cirka 4/5
Indlæg sendes til fejoebladet@gmail.com
Skriv altid i overskriften, hvad du sender.

Foredrag i Naturvidenskab, livestream fra Aarhus Universitet
2025-04-29 19:00 - 21:00 | Præstegården, Storemosevej 109, Fejø, 4944
Dybhavet – nyt fra en ukendt verden
v.Prof. Bo Barker Jørgensen, Prof.Ronnie N. Glud
Forskere har fundet uventet liv på de største havdybder og dybt i havbunden. Hør om organismer der er tilpasset det ekstreme tryk samt om bakterier i havbunden der tager tusinder af år om at dele sig og som er afgørende for livsforholdene på Jorden.

Zumba Fitness på Fejø
2025-05-04 14:00 - 16:00 | Fejø Børne- og Kulturhus, Herredsvej 192, Fejø, 4944
Fejø Fitness og Motionscenter byder på Zumba i gymnastiksalen på skolen v.Zumbainstruktør Kirsten Hansen.
Bagefter puster vi ud med hygge og vand, kaffe/te, snacks og “sund” kage.

Kr.50,- for 1 times Zumba og forplejning bagefter.
Kom i træningstøj, sko der ikke laver sorte streger og husk vandflaske !!!
Tilmelding og betaling senest d.25/4 efter først-til-mølle-princippet.
til Mette tlf.26 83 47 90 mobilepaybox: 0551PX

Foredrag i Naturvidenskab, livestream fra Aarhus Universitet
2025-05-06 19:00 - 21:00 | Præstegården, Storemosevej 109, Fejø, 4944
Vil resistente bakterier slå os ihjel ?
v. Prof. Ditlev Brodersen, Prof. Hans Jørn Kolmos
Et af de største fremskridt i lægevidenskaben er opdagelsen af antibiotika, men hvordan virker de egentlig og hvorfor rammer de ikke vores egne celler? Hør om bakterier, antibiotika og om mulige løsninger på de fremvindende resistente bakterier.

Arbejdsdag på Fejø Mølle
2025-05-10 09:00 - 13:00 | Fejø Mølle, Herredsvej 278, 4944 Fejø, Danmark
Vi starter kl. 9 og håber du har tid og lyst til at komme forbi et par timer.

Fermenteringskursus
2025-05-13 17:00 - 19:00 | Fejø Børne- og Kulturhus, Herredsvej 192, Fejø, 4944
Fermentering for begyndere ved Peter og Susanne i skolekøkkenet.
Medbring eget patentglas på 1 liter. Der serveres en sandwich.
Tilmelding senest 5. maj

Østerby Tøjrpælelaug generalforsamling
2025-05-18 10:30 - 12:00 | Fejø Børne- og Kulturhus, Herredsvej 192, Fejø, 4944
Dagsorden efter vedtægterne.

Good Old Days spis sammen og syng
2025-05-18 12:30 - 15:00 | Fejø Ny Kro, Herredsvej 95, Fejø, 4944
Vi skal have koldt og lunt og slutter af med kaffe og småkager. Det koster 125 kr. (drikkevarer egen regning)
Vi skal synge en masse sange og vi er så heldige at få musikledsagelse af Jakob. Det er tilladt og meget prisværdigt at bære hat. Og så er du også med i en lodtrækning!
Bindende tilmelding skal ske til Åse Hansen, tlf. 2170 8089 senest søndag den 11.maj. Hvis man mangler kørsel, så sig til ved tilmeldingen. Der kan betales med mobilepay på 55192.
Alle er velkomne. Ingen aldersgrænse.
Venlig hilsen FESTGRUPPEN (under Pensionistforeningen)

Foredrag om pindsvin
2025-05-28 17:00 - 19:00 | Fejø Børne- og Kulturhus, Herredsvej 192, Fejø, 4944
Hvad kan vi selv gøre hjemme i haverne?
Foredrag ved Niki i skolekøkkenet.
Pris pr. person kr. 100 med suppeservering. Senest tilmelding mandag den 21. maj 2025.

Skovbingo
2025-06-01 10:30 - 13:00 | Præstelunden, Storemosevej, Storemosevej 105, Fejø, 4944, Danmark
Starter kl.10.30. Alle kan deltage…….børn, unge og voksne.
Opdateres……..

Grundlovsdag på Fejø
2025-06-05 14:00 - 16:00 | Præstegården, Storemosevej 109, Fejø, 4944
I præstegårdshaven.
Grundlovstale, fællessang, kaffe og hjemmebag.
Arrangeret af 10 af Fejøs foreninger i fællesskab

Deadline for Fejøbladet nr. 4
2025-06-09 21:00 - 23:30
Bladet udkommer cirka 22/6
Indlæg sendes til fejoebladet@gmail.com
Skriv altid i overskriften, hvad du sender.

Generalforsamling i jagtforeningen
2025-06-17 19:00 - 21:00 | Jagthytten

Sankt Hans i Dybvig Havn
2025-06-23 20:00 - 21:00 | Dybvig Havn, Dybvigvej 44, Fejø, 4944
Alle er velkomne.
Kl. 20.00 er der båltale, og derefter uddeles Heksens pris. Omkring kl. 20.30 tænder vi bålet, og vi synger Midsommervisen.
Vi hylder en person med Heksens Pris. Her har vi fundet en god kandidat.

Videnskab under æbletræerne
2025-06-24 - 2025-06-26 | Dybvigvej 10, Dybvigvej 10, Fejø, 4944, Denmark
Mere information følger…… følg med på arrangørens facebookside.
Forskerforedrag. Arr. Professor i sprogvidenskab Pia Quist

Tirsdag d. 24. juni kl. 20
Yahya Hassan – om sproget hos digteren, der ville være fyldt 30 år i 2025
Professor i sprogvidenskab Pia Quist

Danskhed i sten – kontroverser blandt arkitekter i 1890erne
Professor i historie Lene Koch

Onsdag d. 25. juni kl. 20

Nye indsigter i Bornholms jernalderborge
Arkæolog Nationalmuseet Laurine Albris

Beethoven besat – hvad betyder den tyske besættelse for opfattelsen af Beethoven?
Professor i musikvidenskab Michael Fjeldsøe

Torsdag d. 26. juni kl. 20
Grønlandske dialekter – hvad ved vi om dem og hvor ved vi det fra?
Professor i sociolingvistik Marie Maegaard

Er det virkelig mit ansvar!? Filosofiske perspektiver på individuelt moralsk ansvar
Professor i filosofi Anne-Marie Søndergaard Christensen

Visionsmøde 8 om vores ø-plan
2025-06-29 13:00 - 16:00 | Fejø Børne- og Kulturhus, Herredsvej 192, Fejø, 4944
Alle med tilknytning til Fejø er velkomne.
Læs mere på fejoe.dk/vision24

Midsommerfest i Fejø Kirke
2025-06-29 15:30 - 20:00 | Fejø Kirke, Kirkevej 44, Fejø, 4944
Alle børn og voksne inviteres til en festlig dag med fejring af midsommeren, naturen og fællesskabet.
Alle mødes kl.15.30 ved kirken. Se opslag på øen.
Medbring mad og drikkevarer og service. Der bliver tændt bålfade, så man kan grille.

Fejøs Jazzfestival 4.-6. juli 2025
2025-07-04 - 2025-07-06 | Det Gule Pakhus, Dybvig Havn, Fejø, 4944
Se hele programmet og køb billetter her:
https://fejoejazz.dk/

Fejøs Festival 2025
2025-07-16 - 2025-07-20 | Fejø Børne- og Kulturhus, Herredsvej 192, Fejø, 4944
Læs mere på festivalens hjemmeside: Fejosfestival.dk

Deadline for Fejøbladet nr. 5
2025-07-21 21:00 - 23:30
Bladet udkommer cirka 3/8
Indlæg sendes til fejoebladet@gmail.com
Skriv altid i overskriften, hvad du sender.

Indvielse af vinterbade-saunaen
2025-08-09 11:00 - 13:00 | Vesterby Havn, Denmark

Jazz på Fejø koncert, Marie Mørck
2025-08-16 | Fejø Kirke, Kirkevej 44, Fejø, 4944
Se programmet og køb billet her: https://fejoejazz.dk/

Film på Dodekalitten
2025-08-17 20:00 - 22:30 | Dodekalitten, Kragenæsvej 62, Kragenæs, 4943
Fejø Film Festival viser Ternet Ninja 3
Husk at booke færgen til hjemturen – den sejler 22:50 fra Kragenæs til Fejø og kan risikere at blive fyldt.

Løb på Fejø
2025-08-24 08:00 - 13:00 | Vesterby Havn, Denmark
KvickRun har planlagt løb på Fejø med distancerne 5 km, 7 km, 14 km, ½ maraton og maraton.
Tilmelding på kvickrun.com
Rabatkode for fejøboere står i Fejøbladet nr. 4

Generalforsamling i Fejø Havnelaug
2025-08-24 10:00 - 11:00 | Det Gule Pakhus, Dybvig Havn, Fejø, 4944
Ekstraordinær generalforsamling med nye vedtægter som følge af sammenlægningen med Drivkvaselauget

Deadline for Fejøbladet nr. 6
2025-09-01 21:00 - 23:30
Bladet udkommer cirka 14/9
Indlæg sendes til fejoebladet@gmail.com
Skriv altid i overskriften, hvad du sender.

Pæreskuden sælger frugt i Nyhavn
2025-09-06 - 2025-09-14 | Nyhavn, Nyhavn, København, Danmark
Vi sælger frugt hver dag fra kl. 10 til 17 og har brug for friske sælgere. Det er sjovt og hyggeligt at være med.
Informationer og tilmelding hos mettemorell53@gmail.com

Fejø Amatørscene opfører "Rasmine" af Kaj Munk
2025-09-13 15:00 - 17:00 | Fejø Børne- og Kulturhus, Herredsvej 192, Fejø, 4944
Fejø Amatørscene opfører en-akterskuespillet RASMINE af Kaj Munk. Der bydes på en underholdende eftermiddag, hvor der udover skuespillet, som er en komedie, fortælles om Kaj Munk, synges dejlige kendte og mindre kendte sange af Kaj Munk, og bydes på kaffe/te og skøn lagkage.
Tilmelding: Senest 31.august til Bente Bruun tlf.22900879 (tilmelding er bindende). Der kan koordineres kørsel, og det aftales med Bente.
Pris: Kr.80,- på mobilepay 4034ND eller kontant.

Instruktør: Jane Larsen
Medvirkende: Kim Koch, Anna-Pia White, Charlotte Skou, John Larsen, Peter White, en kat.
Musik: Jakob Sønderskov
Sang: Bente Bruun.
Lyd: Carsten Elkjær

Livestream fra AU, foredrag i naturvidenskab
2025-09-23 18:45 - 21:00 | Præstegården, Storemosevej 109, Fejø, 4944
Styrk dit tarmmikrobiom og hold dig rask v. Professor Oluf Borbye Pedersen

Generalforsamling i Fejø Amatørscene
2025-09-25 19:00 - 20:30 | Fejø Børne- og Kulturhus, Herredsvej 192, Fejø, 4944
Dagsorden efter vedtægterne.
Har du forslag eller ønsker at se vedtægter og dagsorden inden mødet kan du skrive til Lotte Rosenkilde på love@lotterosenkilde.dk
